Täna saates - Läheme kohta, kuhu pole seni peaaegu üldse jõutud.
Seda kutsutakse sinise taeva maaks.
Laager muudab seal elusid üks noor korraga.
Lisaks - talle meeldib laulda ja jutlustada,
aga kui vähk ründas tema keelt, õppis ta võitlema.
Ja - üks palvejuht nimetab seda naiste aastaks.
Ta ütleb: Ka Hollywood teab seda. Ta kutsub miljoneid palvetama.
KRISTLIKU MAAILMA UUDISED
Tere! Olen George Thomas. Siin on minu hurmav kolleeg ...
Wendy Griffith. Tore näha teid! Tervitame ka Facebooki vaatajaid!
Jälgime teie kommentaare ja küsimusi reaalajas.
Mongoolia on üks maailma perifeersemaid piirkondi.
Seal pole just tihti Kristusest kuuldud.
Vene kristlaste meeskond käis seal hiljuti evangeliseerimas.
Mul oli eesõigus nende meeskonda misjonireisil saata.
Mongooliat tuntakse sinise taeva maana.
Seepärast, et päike paistab siin rohkem kui 250 päeva aastas.
Mereligipääsuta maa Hiina ja Venemaa vahel
on üks hõredamini asustatud riike maailmas.
Elanikke on vaid veidi üle 3 miljoni.
Rohkem kui pool neist elab pealinnas Ulan Batoris.
Pindala poolest on maa Prantsusmaast kolm korda suurem.
Ülejäänud maaala on puudeta stepitasandikud,
kus enamik rahvast elab karjastena
ning kasvatab lambaid, kitsi, kaameleid ja hobuseid.
Nagu avastasin, asfalteeritud teid siin peaaegu ei tunta.
Sõidan nüüd esmakordselt Mongoolias.
Kasvasin üles Aafrikas.
Mulle meeldib manuaalkäigukast.
Mulle sobivad siinsed teed hästi.
See on lahe! Ei mingeid ummikuid!
Suundusin 46 vene kristlasega
Lääne-Mongooliasse, kus vähesed on kuulnud Kristuse armastusest.
Rühmajuhiks oli Pavel Barsokov.
Kristuse süda tuksub kadunuile ja kannatavaile. Tahan sama südant.
Barsokov on üheksa aasta jooksul siia kümneid reise teinud
ja toonud noori, kes on teeninud misjonitöös ja evangeliseerides.
17-aastase Aljona sõnul sai ta kutse misjonitööks väga noorelt.
Ta on Mongoolias kolmandat korda.
Lugesin raamatut misjonäridest.
Sellest peale olen tahtnud Jumala armastusest rääkida.
Nataša on siin esimest korda. Tema tahab teenida Nepaalis.
Mu süda valutab alati sellele mõeldes. Tean, et see on mu kutsumine.
Nataša, Aljona ja veel 50 venelast
korraldasid mongoollastega mitu nädalat järjest noortelaagreid.
Alustasime koostööd venelastega mitme aasta eest,
et jõuda mu rahvani Jumala armastusega.
Meie töö muudab südameid ja meeli.
Mängude ja teiste vabaõhutegevuste vahel
rääkisid juhid nagu Nataša Grešenko mongoollastele kristlusest.
See on tema kümnes reis.
Need noored on Mongoolia tulevik.
Tulevased pastorid, koguduste istutajad ja ehk riigijuhidki.
Kui Jumal lubab, kannavad nad südames evangeeliumi
ja mõjutavad sellega oma riiki.
Laagrite tähendus avaneb, kui mõelda kristluse ajaloole Mongoolias.
Pärast kommunismi langemist oli riigis vaid kümme usklikku.
Nüüd, 26 aastat hiljem, on neid kogu suures riigis ca 60 000.
Oleme läänes, perifeeriaaladel.
See on üks evangeeliumiga vähemsaavutatuid riike maailmas.
Mihhail Tšerenkov Missio Euraasiast on üks laagrite toetajaid.
Ühendus kasvatab uusi kristlikke juhte
endistes NSVL-i riikides ja naabermaades.
Vahel arvame, et kõik teavad Jeesusest,
kuid on kohti, kuhu pole veel jõutud.
Nii on sellised laagrid ideaalne koht
evangeeliumi jagamiseks
noortele.
Noortele nagu 22-aastane Buyaanaa Davaasambuu.
Ta võttis Kristuse vastu laagris, kui väike tüdruk oli.
Ta lõpetas mais piiblikooli ja valmistub misjonitööks.
Laager õpetas Jumala armastusest ja valmistas mu südant misjoniks.
Püüan käia igal aastal tunnistamas, kuidas ma Kristust kohtasin.
16-aastane budist Mashbat Baasan
kuulis kristlusest esmakordselt.
Kuulsin täna piiblitunnis, et Jumal lõi taeva, maa ja loomad.
Ma ei tundnud neid lugusid varem.
Ka Khalium Myagmardorj on laagris esmakordselt.
Paljud mongoollased ei usu Jeesust.
Enne laagrisse tulekut arvasin minagi, et Teda pole vaja tunda.
Mu süda on muutunud. Olen kristluse kohta palju õppinud.
Evangeeliumi kuulis tuhatkond noort, paljud esimest korda.
Tean Trumpi ja Venemaa väidetavatest sidemetest.
Julgustan mõlema riigi kristlasi: ärge keskenduge neile.
Miljonid lähevad põrgusse, kuna nad ei tunne Kristust.
Mind ei huvita poliitika. Tahan rääkida inimestele Jeesusest.
Asi on hingedes.
Meil on kästud minna ja rääkida Kristuse armastusest.
Seda me siin Mongoolias teemegi.
Oled varemgi maailmas häid raporteid tegemas käinud,
kuid see on teistmoodi. Mis sulle Mongooliast meelde jäi?
Selle tohutu suurus. Kogu riigis on vaid kolm miljonit elanikku.
See on üks maailma hõredaima asustusega riike.
Pool elanikest elab pealinnas.
Ülejäänud maa on tühi, puudeta stepitasandikud.
Seal on rohkem hobuseid kui inimesi.
Oli vapustav näha sinist taevast. Avarus oli fenomenaalne.
Mida üllatavat Jumal sulle seal näitas?
Nende seadmete ajastul
on maailmas kohti, mis näevad välja sellised.
Nendes kohtades ei kõnnita või ei ratsutata telefon käes.
Seal elatakse lihtsalt.
Nii et neil pole mobiiltelefone? - On, kuid need pole esmatähtsad.
Perifeeriakülades ratsutatakse hobustega,
kasvatatakse lambaid, kitsi ja kaameleid.
Selliseid kohti on. Ja kohti, kus pole kuuldud Jeesusest.
Sina vist ei ratsutanud.
Raportis mitte, kuid ratsutasin võidusõiduhobusega. Hirmutav.
Reisi ajal? Oh sa heldus! Oled hämmastav. - Ma tean.
Kas riigis käib ka teisi misjonäre? - Käib.
Rääkisime sellest, et kogu maailmas on usklikke,
kes on andnud oma elu misjonikäsule.
Nad tahavad viia evangeeliumi Jeesusest maailma äärteni.
Nad ei tule Ameerikast või mujalt, kust arvame misjonäre tulevat.
Nad tulevad Venemaalt, Pakistanist, Hiinast ja Ladina-Ameerikast.
Nad on pigem minu kui sinu moodi. - Kahjuks.
See on innustav. Paljud ütlevad, et nüüd on nende kord
Kristuse päästesõnumit maailma äärtesse viia.
Mida Jumal õpetas? Oled palju reisinud. See puudutas su südant.
Siin räägitakse palju Trumpi ja Venemaa võimalikest sidemetest.
See mees, Barsokov ütleb: "See pole oluline.
Miljonid hukkuvad, kuna pole kuulnud Jeesusest."
Nad põlevad selle pärast. - Vägev. Aitäh.
Multimeediaprodutsent Emily Jones, mis Facebookis toimub
ja mida raporti kohta öeldakse?
Meil on vaatajaid Indiast, Mehhikost, Illinoisi osariigist. Ilus lugu, öeldi.
Küsiti, mis on suure Mongoolia evangeliseerimises kõige raskem?
Suurimaid raskusi on materialism.
Vestlesin kogudusejuhtidega. See on nagu USAski -
paljud asjad röövivad meie tähelepanu Nii on ka perifeerses Mongoolias.
Nad elavad karjastena. Häirivate tegurite peast välja ajamine:
tehnoloogia, maaelu väljakutsed.
Kristusele keskendumine on raske nii Mongoolias kui Läänes.
Samuti küsitakse, kas laagrid on suunatud lastele.
Kuidas lapsed evangeeliumi koju vanematele viivad?
Hea küsimus. Panite tähele, et üks poiss ütles:
"Kuulsin esimest korda, et Jumal lõi taeva ja maa."
Ja loomad. - Just. Maal ja merel.
Siiani on inimesi, kes pole kuulnud Piiblist. Kujutle!
Noored räägivad sellest kodus. Asi on noorte põlvkonnani jõudmises.
Neile räägitakse evangeeliumi lootuses,
et nad jagavad seda vanematega, kes ehk ei tunne Jeesust.
Nad jagavad rahu ja rõõmusõnumit Jeesusest.
See on hea strateegia.
Ongi kõik. - Kahju. Võiksin edasi rääkida.
Aitäh.
Järgmiseks - palvejuht Lou Engle nimetab seda naise aastaks.
Ta kutsub naisi võtma oma kohta palverindel.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
USA rahvuslikul palvepäeval on uus juht -
Lõuna baptistide endine juht Ronnie Floyd.
Ta on vanempastor Loode-Arkansase Cross Churchis
ja presidendi evangeelses nõukogus.
Ta rõõmustab uue rolli üle ja kutsub palvetama juhtide eest
iga päev, mitte ainult mai esimesel neljapäeval.
Minu meelest ei tohiks juhtide eest palvetamisel vaadata
poliitilistele veendumustele või parteilisele kuuluvusele.
Tuleb palvetada, sest see on õige. Jumal on kutsunud meid
palvetama riigi juhtide eest. Teen seda iga päev.
Tore. President Reagan määras mai esimese neljapäeva
rahvuslikuks palvepäevaks 1988. a.
Jumal õnnistagu teda!
"Valmistu nagu Ester. Võitle nagu Deboora."
See on The Call liikumise rajaja Lou Engle'i väljakutse naistele.
Küsisin temalt, miks peavad naised tõusma nüüd rohkem kui iial varem.
Jaanuaris avaldasid tuhanded naised Washingtonis meelt
president Trumpi valimise vastu.
Kohtusid paljude kristlike naistega, kes ütlesid: "See pole minu marss."
Nüüd võtsid selle suhtes midagi ette.
Kogume 50 osariigist naised kokku 6-8. oktoobrini.
Ürituse nimi on "Ärata koidukiir!"
Ees ootab kolm ööpäeva ülistust.
Kolumbuse päeval, 9. oktoobril, kutsume USA naisi,
nii noori kui vanu, koos Jumalat otsima ja palvetama.
Usun, et see muudab Ameerika ajalugu.
Miks on nüüd naiste aeg?
See on huvitav. Mitmelt poolt kuuleb pslami 68.
Üks noor naine luges Ps. 68:12 "Issand annab sõnumi;
heade sõnumite kuulutajaid on suur vägi".
Ta paastus ja palvetas 21 päeva, et Jumal sünnitaks
Psalmi 68 alusel naisteliikumise. See ongi vastus.
Nüüd on naistel aeg tõusta jumalikul alusel.
Pole vaja vaadata Washingtoni marssi Palvel on jumalik vundament.
2010. a palvetas üks naine Mary Washingtoni kivil Virginias.
Sest Mary palvetas oma poja George Washingtoni eest
sõja ajal iga päev. Palvetas rahva ellujäämise pärast.
Prohveteerisin naisele, et liikumisega ühineb sadu tuhandeid naisi.
Jumal andis kolme aasta eest nägemuse.
Naised tõusevad ülekohtu vastu.
Sellest tekib uus Jeesus-liikumine. Nüüd on see visioon teostumas.
Paljude sõnul tekkis Jeesus-liikumine
tänu palvetavatele emadele. Kas see on tõsi?
Mu sõber Francis Frangipane uuris ärkamisi.
Ta märkas, et ärkamistele eelnes alati palveliikumine, välja arvatud üks:
1960.-70. aastate Jeesus-liikumine.
Ta küsis Issand käest. Ta vastas: "Vastasin miljoni ema hüüetele."
Nad olid 1960.-70. aastail oma lapsi kaotamas.
Kogu kultuur muutus. Naised hakkasid palvetama. Jumal vastas tuhandetele.
Samasugust ärkamist pole olnud.
Seda on uuesti vaja, sest oleme kaotamas oma põlvkonda.
"Valmistu nagu Ester ja võitle kui Deboora!" Mida see tähendab?
Meil on kaks kuud. Ester valmistus aasta.
Peame saama naised liikvele Jumala poole hüüdma.
Usun, et Jumal tõstab naisi uuendajateks ja evangelistideks.
Olin Estes Parkis Colorados viis päeva palvetamas.
Nägin unenäo tuhandetest naistest, kes tulid Estri raamatut uurima.
Teadsin, et on tulemas Estri liikumine. Pidin osalema selle sündimises.
Kutsume igas eas naisi tulema tuhandete kaupa 9. oktoobril
ja palvetama Jumala poole, muutma rahvast ja uskuma,
et tulemas on uus Jeesus-liikumine. Haarakem võimalusest!
Meil on kaks kuud aega. - Jumalale on kõik võimalik.
Kui keegi seda suudab, siis Lou Engle.
Jumal päästis Estri kaudu terve rahvarühma.
Seda suutis vaid naine.
Sinu meelest ütleb Jumal siis sulle ja paljudele teistele,
et nüüd on naiste aeg. Vaid naised võivad muuta meie maa suunda.
Issand näitas mulle unenäos, et on teatud pimeduse jõude,
mida võivad murda vaid naised. Näiteks abort.
Tahad näha Washingtonis poolt miljonit naist.
Kuidas saab kaasa lüüa? - Registreerudes.
Mine aadressile thecall.com ja registreeru kohe.
Mobiliseeruge kõikjalt. Noored, vanad.
Tooge oma tütred ja pojad.
Palvetame uue põlvkonna eest. Ka mehed võivad kaasa tulla.
Jumal ütleb: "Naised ja mehed, armastage üksteist. Ärge eralduge."
Mehed on siis ka teretulnud. - See on naiste kogunemine.
9. oktoober on mu sünnipäev.
Lisainfot registreerumise kohta leiate meie kodulehelt.
Registreeru kohe.
Vaevu suudan ära oodata. Pean olema laval palvetamas.
Löö kaasa, kui vähegi saad. Palvetame oma rahva eest.
Naistel nagu sina on suur mõju.
Järgmiseks - Valmistu inspiratsiooniks.
Ta on laulja ja jutlustaja.
Kui vähk tema keelt ründas, sai temast võitleja.
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik heldus ja halastus.
Palu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Heade uudiste juurde, kuigi meil on neid palju. - Nii ongi.
Meie kolleeg, CBN-i produtsent Talia Wise räägib California pastorist,
kes ei lase võitlusel keelevähiga peatada evangeeliumi kuulutamist.
RÕÕMUSÕNUMID TALIA WISE'IGA
Võitlus vähiga on raske. Üks mees ei lase sel takistada
Jeesusest rääkimist ja laulmist.
Usun, et Jumal võib anda uue laulu uue eluetapi jaoks
Kirjutasin järgmise laulu juba veidi aasta eest.
Toona ma ei teadnud veel, kelle jaoks see oli.
Siis avastati mul vähk.
Kasvaja levitas mu kehasse siirdeid, nii et see hakkas streikima.
Jason David sattus ratastooli. Öeldi, et ta ei pruugi enam iial kõndida.
Karmidest ravidest hoolimata kaotas ta 60 % oma keelest.
Arstid ei teadnud, kas ta saab enam rääkida või laulda.
Oled suurem
kui müürid mu ümber
Aasta pärast haigestumist jutlustab ta Jumala ustavusest.
Ta rääkis oma loo Californias Bonita Valley kogudusele
ja laulis laulu, mille Jumal andis, kui ta oma elu eest võitles.
Ta ei osanud arvatagi, et see jõuab ligi 5 miljoni inimeseni.
Paljud vähiga võitlejad on ühendust võtnud.
Olen saanud nendega rääkida.
Nad on saanud laulu kaudu lootust, julgustust või terveks.
Mõned laulavad seda oma haiglas lamavatele lähedastele.
Parimad on need lood, kus mõni vähiga võidelnu
on lõpetanud maalimise, laulmise või klaverimängu
ja pärast laulu kuulmist on hakanud uuesti
maalima, laulma, unistama ja lootma.
Näe kuis müürid vajuvad
kokku, kokku
Laulu lauldakse juba vähemalt 15 riigis.
See on tõlgitud hiina, rootsi, tagalo ja hispaania keelde.
See on kõik. Järgmise korrani! Seniks jagage häid sõnumeid!
Need olid rõõmusõnumid. Aitäh, Talia.
Võid jagada seda lugu oma sõprade ja sugulastega Facebookis.
Leiate selle uudiste Facebooki lehelt cbnnews.com
Lapsed - tahame, et nad õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Lõpetuseks - Operatsioon Õnnistus toob tervist üksildasse Haiti külla.
Olen Haitil käinud. Aga sina? - Olen.
Me ... Mi ... Kuidas seda hääldatakse? - Medan Belize.
See on vaene kalapüügiküla, kus pole tervishoidu.
Operatsioon Õnnistus tõi sinna meedikud.
Nad õpetavad külas ja naabruses hügieeni ja haiguste ennetamist
ning aitavad emasid sünnitusel. Tööd on palju.
Oleme maailmale tiiru peale teinud.
Loodetavasti piisab lugudest innustuseks terveks nädalaks. Aitäh!
Jumalale on kõik võimalik. Kui vajad lootust, kutsu Jeesust appi.
Järgmise korrani! Kohtumiseni! Jumal õnnistagu teid!
Tõlge: Monika Jaaguri